बेल्जियन कॉमिक स्ट्रिप सेंटर

**बेल्जियन कॉमिक स्ट्रिप सेंटर** () हे बेल्जियन कॉमिक्ससाठी समर्पित ब्रुसेल्समधील एक संग्रहालय आहे. हे २०, रु देस सेब्ल्स/ झॅन्डस्त्रात येथे आहे. ब्रुसेल्स-काँग्रेस रेल्वे स्टेशनद्वारे येथे जाणे शक्य आहे.

## इमारतीचा इतिहास 
या इमारतीची रचना १९०५ मध्ये जगप्रसिद्ध वास्तुविशारद व्हिक्टर होर्टा यांनी आर्ट नोव्यू शैलीमध्ये केली होती . या इमारतीचा वापर मॅगासिन वौक्वेझ या टेक्सटाईल डिपार्टमेंट स्टोअर म्हणून केला जात होता. १९२० मध्ये वॉक्झच्या मृत्यूनंतर, इमारतीचा वापर होत नव्हता.१९७० मध्ये, फर्मने आपले दरवाजे बंद केले. होर्टाचे माजी मदतनीस जीन डेल्हे यांनी इमारत पाडण्यापासून वाचवली आणि १६ ऑक्टोबर १९७५ पर्यंत ते संरक्षित स्मारक म्हणून नियुक्त केले गेले. तरीही, इमारत खराब अवस्थेत होती आणि बरीच तोडफोड झाली होती.

१९८० मध्ये, वास्तुविशारद जीन ब्रेडेल आणि कॉमिक्स कलाकार फ्रँकोइस शुटेन, बॉब डी मूर, ॲलेन बारन, गाय डेसिसी आणि हर्गे यांनी इमारत पुनर्संचयित करण्याची योजना आखली. तसेच बेल्जियन कॉमिक्सच्या इतिहासाला समर्पित असणारे एक संग्रहालय तेथे बनवण्याची योजना आखली. मूलतः, संग्रहालय हे हर्गेला श्रद्धांजली देण्यासाठी बांधण्याचे ठरवेले होते, परंतु नंतर त्याने संपूर्ण बेल्जियन कॉमिक्स उद्योगाचा सन्मान करण्याचे सुचवले. १९८३ मध्ये, बेल्जियमचे सार्वजनिक बांधकाम मंत्री लुई ऑलिव्हियर यांनी निर्णय घेतला की ही इमारत इमारतींच्या दिशानिर्देशाद्वारे विकत घेतली जाईल. यामुळे ती राष्ट्रीय मालमत्ता होईल.

२०१५ च्या शरद ऋतूमध्ये, संग्रहालयाने त्याच्या कायमस्वरूपी प्रदर्शनाची पुनर्रचना करण्यास सुरुवात केली.

## संग्रहालय 
संग्रहालयाच्या तळमजल्यावर एक रेस्टॉरंट आहे. त्यात व्हिक्टर होर्टाला समर्पित एक खोली आहे. स्लंबरलँडमधील लिटिल निमोच्या नावावर "स्लंबरलँड" नावाचे कॉमिक्स स्टोअर आहे. वाचन कक्ष आणि अभ्यास केंद्र असलेली लायब्ररी आहे. पहिल्या मजल्यावर ऑडिटोरियम आहे. विविध कलाकारांच्या मूळ कॉमिक बुक पेजेस असलेली खोली आणि ॲनिमेशनला समर्पित एक खोली, विशेषतः बेल्जियन ॲनिमेशन उद्योग, जसे की बेल्व्हिजन.

अंतिम मजला कॉमिक्सच्या व्यापारासाठी समर्पित आहे आणि तात्पुरत्या प्रदर्शनांसाठी उपलब्ध आहे.

## प्रदर्शित कॉमिक्स कलाकारांची यादी 
यात चार कलाकार फ्लेमिश आहेत: विली वँडरस्टीन, मार्क स्लीन, बॉब डी मूर आणि मॉरिस . जॅक मार्टिन आणि तिबेट (कॉमिक्स) वगळता बाकीचे कलाकार वालून भागातून आहेत. ते फ्रान्समध्ये जन्मलेले, परंतु त्यांचे काम टिनटिनमध्ये प्रकाशित झाले होते.

# हर्गे - (द अ‍ॅडव्हेंचर्स ऑफ टिनटिन, क्विक अँड फ्लुपके, जो, झेटे आणि जोको)
# जिजे - (स्पिरौ एट फॅन्टासिओ, जेरी स्प्रिंग)
# एडगर पी. जेकब्स - (ब्लेक आणि मॉर्टिमर)
# विली वँडरस्टीन - (सुस्के एन विस्के)
# मार्क स्लीन - (निरोचे साहस)
# मॉरिस टिलीक्स - (गिल जॉर्डन)
# बॉब डी मूर - (कोरी, डी स्कीप्सजॉन्जेन)
# आंद्रे फ्रँक्विन - (स्पिरौ एट फॅन्टासिओ, मार्सुपिलामी, गॅस्टन लागाफे, फ्रँक्विनचे शेवटचे हसणे)
# जॅक मार्टिन - (अ‍ॅलिक्सचे साहस)
# मॉरिस - (लकी ल्यूक)
# पॉल कुवेलियर - (कोरेन्टिन)
# व्हिक्टर हुबिनॉन - (बक डॅनी)
# तिबेट - (चिक बिल, रिक होचेट)
# रेमंड मॅचेरोट - (क्लोरोफिल, सिबिलीन)
# जीन रोबा - (बोल एट बिल)
# पेयो - (जोहान आणि पीविट, द स्मर्फ्स)

## मार्क स्लीन म्युझियम 
स.न. २००९ पासून त्याच रस्त्यावर अजून एक कॉमिक्स-थीम असलेले संग्रहालय सुरू झाले आहे. ते बेल्जियन कॉमिक्स संग्रहालयाच्या समोरच आहे. याचे नाव मार्क स्लीन म्युझियम आहे. ते बेल्जियन कॉमिक्स कलाकार मार्क स्लीन याच्या कार्याला समर्पित आहे.

## गॅलरी 

चित्र:Centre Belge de la Bande Dessinée - 30.jpg|संग्रहालयाचा बाह्य दर्शनी भाग
चित्र:Rue-schtroumf-centre-belge-BD-Bruxelles.JPG|पॅनॉनसेउ रु स्टाँप
चित्र:LuckyLuke-ombre-Bruxelles.JPG|लकी लूकची सावली
चित्र:Bruxelles rue des Sables 20 1002.jpg|लायब्ररी
चित्र:Entree MBBD.jpg|प्रवेशद्वारावरील जिना
चित्र:Verriere.jpg|छतावरून मुख्य इमारतीची प्रकाशयोजना
चित्र:Etage MBBD.jpg|एक मजला
चित्र:Etage bis MBBD.jpg|मजला
चित्र:Deuxieme.jpg|दुसऱ्या मजल्यावरील पर्यायी दृश्य
चित्र:Publiart.jpg|जागेचे प्रवेशद्वार

## हे सुद्धा पहा 
* ब्रुसेल्स कॉमिक बुक मार्ग
* बिली आयर्लंड कार्टून लायब्ररी आणि संग्रहालय
* फ्रेड वारिंग कार्टून संग्रह
* मिशिगन स्टेट युनिव्हर्सिटी कॉमिक आर्ट कलेक्शन
* कॉमिक आणि कार्टून कला संग्रहालय

## संदर्भ 
## बाह्य दुवे 
* 

वर्ग:बेल्जियममधील कला संग्रहालये आणि गॅलरी
वर्ग:ब्रसेल्समधील संग्रहालये